Hogy ki is valójában Mark Zuckerberg? A net ellentmondásos zsenije

A szürke pólóból, kapucnis pulóverből és farmerből álló „kocka” egyenruháját öltönyre cserélte Mark Zuckerberg, a Facebook elindítója és irányítója, amikor megjelent az amerikai szenátus előtt. A törvényhozók körében egyetértés alakult ki, hogy annak valamiféle szabályozásra van szüksége. Hogy ezt a 33 éves korára a világ egyik leggazdagabb emberévé vált Zuckerberg teszi meg önszántából, vagy a washingtoni törvényhozás kényszeríti ki, az még a jövő zenéje.

Mark Elliot Zuckerberg a Manhattantől mindössze 40 kilométerre lévő, New York állambeli White Plainsben született, az apja jól menő fogorvos, az anyja pszichiáter. Az apa, Edward Zuckerberg a zsidó családja elvárása miatt lett orvos, valójában a számítástechnika érdekelte, és ezt a szenvedélyét egyetlen fia is örökölte. Az éles eszű Mark 11 évesen kezdett el programozni, és egy évre rá már szoftvert írt, amivel az asszisztens riasztani tudta az apját, ha megérkezett a páciens a családi otthonnal egybeépült rendelőbe.

Zuckerberg a New Hampshire állambeli Phillips Exeter Academy bentlakásos középiskolába járt, ahol a társaival olyan szoftvert készített, amely a felhasználónak a lejátszási listája alapján újabb zeneszámokat ajánlott. A Synapse Media Player felkeltette a Microsoft és az AOL érdeklődését, ám Zuckerbergék visszautasították az egymillió dolláros vételi ajánlatot, s mire meggondolták magukat, a piac tele volt hasonló programokkal. A középiskolában a vívócsapat kapitánya volt, érdekelte a görög és a latin nyelv, valamint az ókori kultúra is, de a Harvard Egyetemen pszichológiát és informatikát kezdett tanulni.

|  |  |
| --- | --- |
|  | |
| 13 – 15 év | 7% |
| 16 – 17 év | 8% |
| 18 – 24 év | 35% |
| 25 – 34 év | 30% |
| 35 – 44 év | 12% |
| 45 – 54 év | 5% |
| 55 – 64 év | 3% |
| 65 – 0 év | 1% |